open-index/open-wikipedia-markdown huggingface dataset:
Liene Greifāne

**Liene Greifāne** (iepriekš ***Candy***, ***LieneCandy***, laulības laikā **Liene Bronuša**; dzimusi ) ir latviešu mūziķe.

Greifāne kļuva pazīstama pēc dalības 2004. gada TV šovā "Fabrikas Muzikālais Teātris", kur finālā tika iegūta 2. vieta. Pēc tam piedalījusies vairākos šovos, tai skaitā "Zvaigžņu lietus" (3. vieta), "Mežonīgais skrējiens", "Dziedi ar Zvaigzni — Milžu cīņas" kopā ar Mārtiņu Burki-Burkevicu (4. vieta). Piedalījusies vairākās teātra izrādēs, tai skaitā "Puķu bērns", "Robinsona dārgumi", "Pasaule, pasaulīte", "Velniņi". 2008. gadā bija grupas *[[Pirates of the Sea]]* piedziedātāja Eirovīzijas dziesmu konkursā.

2011. gada janvārī nomainīja savu iepriekšējo skatuves vārdu *Candy* uz *LieneCandy*. 2011. gadā piedalījās Latvijas nacionālajā atlasē Eirovīzijai Eirodziesma 2011 ar dziesmu *Love Is Like An Aeroplane*, taču nekvalificējās finālam. 2011. gada martā *LieneCandy* tika izvēlēta par Latvijas pārstāvi 2011. gada konkursā "Jaunais Vilnis". Konkursā viņa ieņēma 8. vietu.

2013. gadā *LieneCandy* piedalījās Eirovīzijas dziesmu konkursa Latvijas nacionālajā atlasē "Dziesma 2013" ar dziesmu *Higher and Higher*, finālā ieņemot 7. vietu. 2013. gada vasarā plašu uzmanību izpelnījās mūziķes neveiklā uzstāšanās *[[Lattelecom]]* mārketinga pasākumā Jūrmalā, kas rezultātā tomēr nesa lielu publicitāti uzņēmumam. 2014. gadā paziņojusi, ka turpmāk uzstāsies ar savu īsto vārdu.

Bijusi precējusies ar uzņēmēju Arti Bronušu, pārim dzimis dēls; aptuveni gadu bijusi tuvās attiecībās ar volejbolistu Jāni Pēdu. 2014. gadā apprecējusies ar Igoru Lipaju, laulībā dzimis otrs dēls.

## Atsauces

## Ārējās saites
* Draugiem.lv profils
Mežirbes

**Mežirbes**, **mežirbju ģints** (*Tetrastes*) ir viena no fazānu dzimtas (*Phasianidae*) ģintīm, kas apvieno divas sugas. Abas tradicionāli ir medību putni.

Mežirbes mājo ziemeļu puslodes mērenā klimata joslā skujkoku mežos. Tās ir sastopamas Eirāzijā un Ziemeļamerikā. Tās ir tipiskas nometnieces. Latvijā ir sastopama viena mežirbju ģints suga — mežirbe (*Tetrastes bonasia*), kas Latvijā ir parasta ligzdotāja un mājo dažādu mežu tipos.

## Izskats un īpašības
Mežirbes ir vidēji lieli rubeņu apakšdzimtas (*Tetraoninae*) putni. Mazākā ir Ķīnas mežirbe (*Tetrastes sewerzowi*), kuras ķermeņa garums ir apmēram 34&nbsp;cm, svars 310—341 g. Tā ir ne tikai mazākā mežirbju ģintī, bet visā rubeņu apakšdzimtā. Mežirbēm ir raksturīgs raibumaini brūns apspalvojums, tām ir proporcionāli mazas galvas un noapaļotas ķermeņa formas.

Mežirbes galvenokārt barojas ar sēklām, augļiem un ogām. Ligzdošanas laikā tā barojas arī ar kukaiņiem, nelielām čūskām un vardēm. Ziemā tā barojas ar koku pumpuriem un lazdu skarām.

## Klasifikācija
* **Mežirbju ģints** (*Tetrastes*)
** Ķīnas mežirbe (*Tetrastes sewerzowi*)
** Mežirbe (*Tetrastes bonasia*)

## Atsauces

## Ārējās saites
* Bird Guides: Tetrastes
Nepjido

**Nepjido** (, MLCTS: *nepranytau*, izrunā: , burtiskā tulkojumā "Karaļa mītne") kopš  ir Mjanmas (Birmas) galvaspilsēta. Pirms tam valsts galvaspilsēta bija Jangona. Pilsēta ir mākslīgi izveidota. Tās celtniecību sāka 2004. gadā un tika plānots, ka vairums celtņu pilsētā pabeigs būvēt līdz 2012. gadam. Jau 2009. gadā Nepjido bija valsts trešā lielākā pilsēta pēc iedzīvotāju skaita aiz Jangonas un Mandalajas. Pilsēta ir viena no 10 pasaulē straujāk augošajām pilsētām.

## Atsauces

## Ārējās saites
Martina Navrātilova

**Martina Navrātilova** (; dzimusi **Martina Šubertova** ()  Prāgā, Čehoslovākijā) ir bijusī Čehoslovākijas un ASV tenisiste. Bijusī pasaules ranga līdere gan vienspēlēs, gan dubultspēlēs. 2000. gadā tikusi uzņemta Tenisa slavas zālē.

Profesionālās karjeras laikā (1975—2006) ir uzvarējusi 167 vienspēļu un 177 dubultspēļu turnīros, abi šie sasniegumi ir tenisa atklātās ēras rekordi. M. Navrātilova ir izcīnījusi 18 *[[Grand Slam (teniss)|Grand Slam]]* vienspēļu, 31 sieviešu dubultspēļu (visu laiku labākais sasniegums) un 10 jaukto dubultspēļu titulus. Vimbldonas čempionātā viņa vienspēļu finālam kvalificējās 12 reizes, tai skaitā deviņas pēc kārtas (1982—1990). Šajā turnīrā uzvaru svinējusi rekordlielu reižu skaitu (9).

Karjeras sākumā viņa pārstāvēja Čehoslovākiju, taču 18 gadu vecumā viņa lūdza ASV politisko patvērumu un saņēma pagaidu uzturēšanās atļauju. Par ASV pilsoni viņa kļuva 1981. gadā,  viņai tika atjaunota Čehijas pilsonība.

## Vietas ''Grand Slam'' turnīros

### Vienspēles

### Dubultspēles

## Ārējās saites

*
Folkmetāls

**Folkmetāls** () ir Eiropā 1990. gados radies smagā metāla novirziens. Tas apvieno smagā metāla un tradicionālās tautas mūzikas elementus.
1470. gads

**1470. gads** () bija parastais gads, kas pēc Jūlija kalendāra sākās pirmdienā.

## Notikumi
* 30. oktobris — Henrijs VI Lankasters atkārtoti kļuva par Anglijas karali.

### Nezināms datums
* Portugāļu jūrasbraucēji atklāj Santomes salu.

## Dzimuši
* 4. novembris — Eduards V Jorks, Anglijas karalis (miris 1483.)

## Miruši
* 14. maijs — Kārlis VIII (*Karl VIII*), Zviedrijas karalis (dzimis 1409.)
* 15. jūnijs — Ibn Tagribirdi, arābu vēsturnieks un rakstnieks (dzimis ap 1409.)
Augkopība

[thumb|right|300px|Jauktās šķirnes [tomāts|tomāti, kas tiek audzēti ar hidroponikas metodi presētos salmu blāķos]]
**Augkopība** ir lauksaimniecības pamatnozare, kurā nodarbojas ar dažādu gan pārtikā, gan arī lopkopībā, rūpniecībā un citās saimniecības nozarēs izmantojamu kultūraugu audzēšanu. Pasaules nozīmīgākās augkopības kultūras ir kukurūza, kvieši, rīsi, sojas pupas, kartupeļi un kokvilna. Svarīgs augkopības produkts ir siens. Lai gan termins „augkopība” visbiežāk attiecas uz augiem, tas var attiekties uz sugām no citām bioloģiskajām valstīm, piemēram, sēnēm (atmatenēm, šitake) un aļģēm. Dažu sugu aļģes tiek audzētas, lai gan tās pārsvarā iegūst savvaļā. Mikroorganismu kultivēšanu, ja tiem ir saimnieciska nozīme, bieži pieskaita pie augkopības. No mikrobiem parasti neražo pārtiku, bet tos izmanto, lai ražotu pārtikas produktus. Piemēram, baktērijas tiek izmantotas, lai no piena ražotu jogurtu.

## Atsauces
Davids

**Davids** var būt:

* Alberto Davids (*Alberto David*; dzimis 1970) — Luksemburgas un Itālijas šahists;
* Žaks Luijs Davids (*Jacques-Louis David*; 1748―1825) — franču gleznotājs, neoklasicisma pārstāvis;
* Edgars Davidss (*Edgar Davids*; 1973) — Surinamā dzimis Nīderlandes futbolists.

## Skatīt arī
* Dāvids
TKS-D

**TKS-D** () tulkojumā *37 mm Bofors kājnieku lielgabala tanka lafete* - Polijas tankete-pašgājējartilērija.

## Vēsture
### Bofors lielgabals
1930. gadu vidū Polijas armija bruņojumā pieņēma 37 mm Bofors prettanku lielgabalu. Bruņutehnikas Pārvalde () piedāvāja novietot šo lielgabalu uz tanka šasijas. Neskatoties uz to, ka agrākie mēģinājumi nebija veiksmīgi, Polijas armija nolēma izmantot tanketi TKS.
1936. gada februārī speciālisti sāka darbu pie vieglās prettanku pašgājējartilērijas projekta izstrādes. Jūnijā šis projekts tika iesniegts izskatīšanai kara komisijā. Mašīna ieguva oficiālo nosaukumu TKS-D. Pēc dokumentiem tas tika atšifrēts kā *37 mm Bofors kājnieku lielgabala tanka lafete* ().

### Apraksts
Maksimālai modernizācijai TKS-D ritošā daļa tika izmainīta līdz C2P līmenim. Ritošās daļas masa bija 2,5 tonnas, pēc korpusa un lielgabala uzstādīšanas kopējā masa sastādīja 3,1 tonnu. Korpuss bija veidots no bruņotā tērauda plāksnēm. Lielgabals tika novietots tuvāk kreisajam sānam. Ekipāžu sastādīja 4 cilvēki:komandieris, vadītājs, lādētājs un tēmētājs. Tankete bija paredzēta arī vieglo lielgabalu vilkšanai. Mašīnai tika uzstādīts 4-taktu 6 cilindru motors (Polski Fiat 122B) ar jaudu 46 kW, pie griezes momenta 2800 apgr./min, un ūdens dzesēšanas sistēmu. Blakus atradās degvielas bāka (tilpums 70 litri).

### Konstruktori
Tanketei-pašgājējartilērijai tika izveidota riteņu piekabe (). Pie tās, kā arī pie pašas TKS-D izveides, strādāja inženieri A.Fabrikovskis (), S.Stepkovskis () un R.Zembrovskis (), kā arī majors R.Gundlahs () un kapteinis J.Suhodolskis ().

### Izmēģinājumi
1937. gada aprīlī bija pabeigta pirmo divu mašīnu izgatavošana, kuras 13. maijā tika nosūtītas uz ritošās daļas pārbaudi. Izmēģinājumos Bruņutehnikas Mācību Centrā () Modlinā, 1937. - 1938. gados, tankete parādīja visai labus rezultātus. Pēc galvenajiem parametriem tankete daudz neatšķīrās no tanketes TKS, taču tās bruņas tika atzītas par pārāk vājām. Taču, lai nenoslogotu ritošo daļu, inženieri nolēma nepalielināt bruņu biezumu.

### Dienests
Laikā no 1937. gada 26. jūnija līdz 30. jūnijam viens no prototipiem tika demonstrēts Rumānijas karalim Karolim II un viņa mantiniekam Mihajam I. TKS-D atstāja nesliktu iespaidu, taču rumāņi atteicās no to iegādes. Rumānijas armijas pārstāvji nolēma tikai iepazīties ar konstrukciju. Neilgi pēc tam abas tanketes nodeva 10 motorizētās kavalērijas brigādes sastāvā, kur tās veidoja atsevišķo prettanku vadu. Šī vienība vairākkārt piedalījās Polijas armijas manevros, taču šīs tanketes pārsvarā tika izmantotas tankistu apmācībai Mācību Centrā Baričē.
Neilgi pirms Otrā pasaules kara abas tanketes atradās 10 brigādes izlūku diviziona prettanku vadā. Līdz ar kara darbības sākumu, šis vads tika pārvietots uz robežu un piedalījās arjergarda kaujās. Precīzu ziņu par to izmantošanu pret Vērmahta spēkiem nav. Taču pēc zināmajiem datiem viena tankete tika iznīcināta 5. septembrī kaujās pie Nimcovas upes, bet otra 10. septembrī netālu no Albegovas.

## Ārējās saites

* Raksts par tanketēm TKD  
* Pašgājējartilērijas iekārta TKS-D
Rivera

**Rivera** (, no *ribera* — '[upes] krasts' un ) ir spāņu un itāļu cilmes uzvārds. Cilvēki ar šo uzvārdu:

* Čita Rivera (*Chita Rivera*; 1933—2024) — amerikāņu aktrise, dejotāja un dziedātāja;
* Djego Rivera (*Diego Rivera*, 1886—1957) — meksikāņu gleznotājs;
* Džanni Rivera (*Gianni Rivera*; 1943) — itāļu futbolists;
* Ingrisa Rivera (*Ingris Rivera*; 1988) — Kolumbijas šahiste;
* Mariano Rivera (*Mariano Rivera*; 1969) — panamiešu beisbolists;
* Naja Rivera (*Naya Rivera*; 1987—2020) — amerikāņu aktrise un dziedātāja;
* Salvadors Gverra Rivera (*Salvador Guerra Rivera*; 2002) — spāņu šahists.
C7P

**C7P** ( "poļu septiņtonnīgais vilcējs") bija Polijas kāpurķēžu artilērijas vilcējs.

## Vēsture
C7P tika konstruēts 1933. — 1934. gados. Konstruktoru grupas vadītājs bija Vitolds Jakužs (*Witold Jakusz*). Vilcējs tika veidots pēc Lielbritānijas mašīnu — tanku Vickers Mk E, kurus Polijas armija iepirka 1930. gados, un artilērijas vilcēja Dragon Medium Mk IV — parauga. Sakarā ar Lielbritānijas un Polijas atšķirīgo klimatu, inženieriem tika dots uzdevums pārveidot šīs mašīnas. Iegūtais tanks, kura kodētais nosaukums bija VAU-33, ieguva nosaukumu 7TP. Šis tanks vēlāk kļuva par pašu atpazīstamāko Polijas tanku.
Iedvesmojušies no panākumiem, poļu inženieri sāka franču vilcēja Citroën-Kegresse modernizāciju. Vērā tika ņemta arī agrāk veidoto vilcēju C6P, C6T un C7TP iegūtā pieredze. Tika nolemts izmantot Šveices firmas Saurer šasiju, bet lielākā daļa detaļu bija koplietojamas ar tanku 7TP.
Pirmās mašīnas tika izgatavotas 1933. gadā, rūpnīcā Ursus. Tika plānots izgatavot 350 šādas mašīnas, taču, sakarā ar Otrā pasaules kara sākšanos, poļiem neizdevās izpildīt pat pusi pasūtījuma. Kopā tika izgatavots 151 vilcējs.

## Pielietojums
Visvairāk tika ekspluatētas 18 mašīnas (no 151), kuras atradās Polijas armijas 10. kavalērijas brigādē. Tās tika izmantotas, lai:
# Transportētu lielgabalus. Visbiežāk tika pārvadāti 220 mm lielgabali Škoda.
# Evakuētu tankus. Galvenokārt tika evakuēti tanki 7TP un Vickers E.
# Pārvietotu desantu. Mašīna varēja pārvadāt 8 cilvēkus.

## Līdz mūsdienām saglabājušies
Lielāko daļu mašīnu sagūstīja Vērmahta karaspēks, kas to izmantoja līdz pat 1941. gadam kā vilcēju un peldošo transportieri. Daži no tiem vēlāk nonāca arī Sarkanajā Armijā.
Līdz mūsdienām, savā oriģinālajā izskatā nav saglabājies neviens vilcējs, taču viena mašīna bija sagūstīta un kalpoja par tanka T-26 pamatu. Pašlaik tas atrodas Maskavā — Uzvaras Parkā.

## Ārējās saites
* C7P vilcēja attēli
HK GMG

**Heckler & Koch GMG** ( — "granātu ložmetējs") ir automātisks granātmetējs, ko izstrādāja Vācijas uzņēmums Heckler & Koch Vācijas armija vajadzībām.

## Konstrukcija
*GMG* šaušanai izmanto 40 mm granātas ar šaušanas ātrumu aptuveni 350 šāvieni minūtē. Šaušanai granātas tiek padotas patronlentā, kuru var ielādēt no jebkuras puses. Ar dažādiem tēmēkļiem (tai skaitā nakts redzamības un infrasarkano tēmēkli) *GMG* var lietot ļoti precīzi pat lielos attālumos un dažādās situācijas. 
Ierocis ir 1,09 m garš, bet tā stobrs — 415 mm garš. Munīcijas kastes izmēri ir 470 × 160 × 250 mm. 

## Lietotāji
* 
* 
* 
* 
* 
* 
* 
* 
* 
* 
* 
* 

## Atsauces

## Ārējās saites

* Oficiālā mājaslapa  
* GMG apraksts
1304. gads

**1304. gads** () bija garais gads, kas pēc Jūlija kalendāra sākās trešdienā.

## Notikumi

### Marts
* 21. marts — par Rīgas arhibīskapu tika iecelts Frīdrihs fon Pernšteins.

### Jūlijs
* 20. jūlijs — Stirlingas pils krišana: Edvards I ieņem pēdējo nozīmīgo cietoksni karā par Skotijas neatkarību.

### Augusts
* 17. augusts — Kauja pie Mons-en-Pevelē noslēdzas neizšķirti starp Franču armiju un flāmu karaspēku

### Nezināms datums

## Dzimuši
* 24. februāris — Ibn Batūta, berberu ceļotājs
* 20. jūlijs — Frančesko Petrarka (*Francesco Petrarca*), itāļu dzejnieks (miris 1374.)

## Miruši
R (nozīmju atdalīšana)

**R** var būt:
* latīņu alfabēta burts R r;
* radiācijas mērvienības rentgena apzīmējums.

## Skatīt arī
* Р — kirilicas burts.
Mariano Rivera

**Mariano Rivera** (; dzimis  Panamā, Panamā) ir profesionāls panamiešu beisbolists, spēlē metēja (*pitcher*) pozīcijā. Pašlaik (2012) pārstāv Augstākās beisbola līgas klubu Ņujorkas "Yankees", kurā viņš ir aizvadījis visu savu profesionāļa karjeru.

Viņš ir pieckārtējs Pasaules sērijas čempions (1996, 1998, 1999, 2000, 2009), kā arī 11 reizes piedalījies līgas Visu zvaigžņu spēlē (1997, 1999, 2000, 2001, 2002, 2004, 2005, 2006, 2008, 2009, 2010). 1999. gadā tika atzīts par Pasaules sērijas vērtīgāko spēlētāju (MVP). M. Rivera līgumu ar "Yankees" parakstīja 1990. gadā kā brīvais aģents un līgā debitēja 1995. gadā kā starta metējs. Viņš tiek atzīts par vienu no labākajiem izslēgšanas spēļu beisbolistiem. Beisbola apskatnieki paredz M. Riveras uzņemšanu beisbola slavas zālē drīz pēc karjeras beigām.

## Ārējās saites

* MLB profils 
* ESPN profils 
* Baseball-Reference profils
Akmens un šķembas

**"Akmens un šķembas"** jeb **"Es visu atceros, Ričard!"** ir 1966. gadā Rīgas Kinostudijā uzņemta aktierfilma. Filmas režisors ir Rolands Kalniņš.

## Sižets

Trīs draugi — Jānis, Zigis un Ričards — mobilizēti Latviešu leģionā Otrā pasaules kara laikā. Viņus nosūta uz priekšējo līniju Volhovas purvu apkaimē, uz Ļeņingradas fronti. Zigi nogalina, kad viņš mēģina pāriet Sarkanās Armijas pusē. Jānis pēc kara dzīvo Padomju Latvijā. Viņam ir ļoti svarīgi uzzināt kaut ko par Ričarda likteni, bet visi viņa meklējumi ir veltīgi, par Ričardu nekas nav zināms.

Pēc divdesmit gadiem draugi netīšām satiekas. Ričards atbraucis no ārzemēm ar slepenu uzdevumu kā vienas no rietumu valsts specvienību aģents. Frontē, glābjot draugu, viņš nošāva sarkanarmieti un tagad saprot, ka visu ir zaudējis — draugus, mīlestību un dzimteni.

## Lomās
* Eduards Pāvuls — *Ričards Zanders*
* Antra Liedskalniņa — *Antra*
* Harijs Liepiņš — *Jānis Kalniņš*
* Pauls Butkēvičs — *Zigis Purmalis*
* Uldis Pūcītis — *Alfons*
* Juris Pļaviņš — *leitnants*
* Hermanis Vazdiks — *Jāņa tēvs*
* Astrīda Vecvagare — *Jāņa māsa*
* Broņus Babkausks — *Jakums*
* Eduards Plataiskalns — *vecākais seržants*
* Edgars Mucenieks — *Gunārs*

**Epizodēs:**
* Ēvalds Valters
* Arturs Dimiters
* Dina Kvelde
* Juris Strenga
* Gunārs Placēns
un citi

thumb|250px|Kadrs no filmas.
## Filmēšanas grupa
* Režisors: Rolands Kalniņš
* Scenārija autori: Viktors Lorencs
* Operators: Miks Zvirbulis
* Mākslinieks: Gunārs Balodis
* Komponists: Ļudgards Gedravičs
* Pirotehniķis: Eigino Oškalns

## Apbalvojumi
* 1967 — Vissavienības kinofestivālā Kišiņevā balva par labāko literāro scenāriju.

## Interesanti fakti
* Volhovas purvu ainas uzņemtas Kūduma purvā netālu no Cēsīm.
* Filmai bija pamatīgas grūtības filmēšanas laikā, jo "augšai" nepatika filma ar leģionāriem. Arī filmas izrādīšana Rīgas nomaļu kinoteātros bija īslaicīga.

## Literatūra
* Matīsa, Kristīne. Vecās labās... : latviešu kinoklasikas 50 spožākās pērles / Kristīne Matīsa ; [red. Pēteris Upesbrants]. - Rīga : ATĒNA, 2005. - 502 lpp. 

## Ārējās saites

* Kino Muzejs

## Video

* Filmas.lv
Nimrod

***Nimrod*** ir amerikāņu pankroka grupas *[[Green Day]]* piektais studijas albums. Tas tika izdots  sadarbībā ar ierakstu kompāniju *[[Reprise Records]]*. Albums *Billboard* topā debitēja 10. vietā un pēc RIAA sistēmas tika sertificēts ar dubulto platīna disku, kaut gan nesasniedza *[[Dookie]]* pārdošanas rādītājus. ASV albums tika pārdots  kopiju un vairāk nekā 5 miljonos kopiju visā pasaulē. Tāpat *Nimrod* tika atzinīgi novērtēts no kritiķu puses, it īpaši albuma singls *[[Good Riddance (Time of Your Life)]]*. Uz albuma vāka attēloti bijušie ASV prezidenti Dvaits Eizenhauers un Harijs Trumens.  albums tika pārizdots vinila diska veidā.

## Dziesmu saraksts

## Ārējās saites
* Green Day oficiālā mājaslapa
Insomniac

***Insomniac*** ir amerikāņu pankroka grupas *[[Green Day]]* ceturtais studijas albums. Tas tika izdots  sadarbībā ar ierakstu kompāniju *[[Reprise Records]]*. Albums *Billboard* topā sasniedza 2. vietu un pēc RIAA sistēmas tika sertificēts ar dubulto platīna disku, kaut gan nesasniedza *[[Dookie]]* pārdošanas rādītājus. ASV albums tika pārdots  kopiju un vairāk nekā 8 miljonos kopiju visā pasaulē.  albums tika pārizdots vinila diska veidā. Sākotnēji tika plānot albumu izdot ar nosaukumu *Jesus Christ Supermarket*, taču beigās tika izlemts to izdot kā *Insomniac*.

## Dziesmu saraksts

## Atsauces

## Ārējās saites
* Green Day oficiālā mājaslapa
Kerplunk

***Kerplunk*** ir amerikāņu pankroka grupas *[[Green Day]]* otrais studijas albums. Tas tika izdots  sadarbībā ar ierakstu kompāniju *[[Lookout! Records]]*. Šis bija pirmais grupas albums, kas tika ierakstīts pašreizējā grupas sastāvā. *Kerplunk* ir viens no visu laiku vislabāk pārdotākajiem individuāli izdotajiem albumiem. Lielās ierakstu kompānijas pamanīja albuma panākumus un piedāvāja grupai parakstīt sadarbības līgumu. Saskaņā ar 2010. gada augusta datiem albums ASV ir ticis pārdots 753 000 kopiju un 1 miljonu kopiju visā pasaulē.  albums tika pārizdots vinila diska veidā.

## Dziesmu saraksts

## Ārējās saites
* Green Day oficiālā mājaslapa
Ņujorkas "Giants"

**Ņujorkas "Giants"** () profesionāls amerikāņu futbola klubs, kas ir bāzēts Īstraterfordā, Ņūdžersijas štatā, ASV. Tas ir dibināts 1925. gadā. "Giants" spēlē Nacionālās futbola līgas (NFL) Nacionālās futbola konferences Austrumu divīzijā. Klubs savā pastāvēšanas vēsturē ir uzvarējis četrās Superkausa izcīņās, vēl ir izcīnījusi četrus NFL čempiontitulus (1927, 1934, 1938, 1956), kas tika izcīnīti pirms-Superkausa ērā. Izcīnītie 7 čempiontituli ierindo komandu starp visu laiku titulētākajām līgas komandām. Kopš 2010. gada "Giants" savas mājas spēles aizvada *[[MetLife Stadium]]* stadionā. 15 kluba spēlētāji ir tikuši uzņemti slavas zālē.

## Sasniegumi
* **Līgas čempioni** (8)
* **NFL čempioni** (4)
** 1927, 1934, 1938, 1956
* **[[Superkauss|Superkausa]] ieguvēji** (4)
** 1986 (XXI), 1990 (XXV), 2007 (XLII), 2011 (XLVI)

## Ārējās saites

* Kluba oficiālā mājaslapa 
* NFL profils
Andrea Moda Formula

**Andrea Moda** – bijusī Formula 1 komanda, kuru dibināja itālis Andrea Saseti, apavu uzņēmuma īpašnieks. 1991. gada septembrī viņš nopirka Coloni F1 komandas šasijas, pēc tam kad šī komanda nebija kvalificējusies nevienai tā sezonas sacīkstei.

## Vēsture

Jaunveidotā komanda noalgoja daļu bijušās *Coloni F1* komandas personāla un noslēdza sadarbības līgumu ar Simtek par šasiju izmantošanu. Simtek bija sagatavojusi šasijas uzņēmumam BMW, kas 1990. gadā grasījās piedalīties F1 sacīkstēs, taču mainīja savus plānus.

Par komandas pirmajiem pilotiem kļuva Robertu Morenu un Perijs Makārtijs. Komandas debija notika 1992. gada sezonas trešajā posmā – Brazīlijas Grand Prix. 9 sacensību laikā, tikai 1 sacensībās komandai izdevās kvalificēties un to paveica Robertu Morenu. Četrus posmus pirms sezonas beigām komanda pameta sacīkstes, jo komandai radās finansiālas grūtības un Itālijas Grand Prix laikā, par dokumentu viltošanu tika arestēts komandas vadītājs Andrea Saseti.

## Formula 1 rezultāti
Mīkaels Sāmuelsons

**Mīkaels Sāmuelsons** (; dzimis  Mariefredā, Zviedrijā) ir bijušais zviedru hokejists, labās malas uzbrucējas. Karjeras laikā aizvadījis 13 sezonas un 699 spēles Nacionālajā hokeja līgā, 2008. gadā kopā ar Detroitas "Red Wings" izcīnot Stenlija kausu. 2006. gadā Zviedrijas hokeja izlases sastāvā kļuvis par olimpisko un pasaules čempionu. Sāmuelsons ir neformālā Trīs zeltu kluba biedrs.

## Karjera
M. Sāmuelsons karjeru uzsāka Zviedrijas klubā *[[Södertälje SK]]* 1994. gadā kā juniors. Vēl Zviedrijā ir pārstāvējis *[[IK Nyköping]]*, *[[Frölunda HC]]* un *[[Brynäs IF]]*. 1998. gada NHL draftā viņu Sanhosē "Sharks" izraudzījās ar kopējo 145. kārtas numuru. Nacionālajā hokeja līgā M. Sāmuelsons debitēja 2000.—2001. gada sezonā. Pēc spēlēšanas "Sharks", Ņujorkas "Rangers", Pitsburgas "Penguins" un Floridas "Panthers" sastāvos viņš 2004.—2005. gada lokauta dēļ atgriezās Eiropā. Pēc lokauta beigām zviedru hokejists parakstīja līgumu ar Detroitas "Red Wings", kluba sastāvā 2008. gadā izcīnīja Stenlija kausu. Pēc četrām Detroitā pavadītām sezonām viņš 2009. gada jūlijā pārgāja uz Vankūveras "Canucks", taču vēlāk spēlēja arī Floridas "Panthers" sastāvā.

2012. gada vasarā uzbrucējs atgriezās Detroitās, "Red Wings" rindās aizvadot nākamās divas sezonas. 2014. gadā Sāmuelsons atgriezās Zviedrijā, savu pēdējo profesionālo sezonu aizvadot Djurgårdens IF rindās.

Zviedrijas izlases sastāvā ir izcīnījis uzvaru 2006. gada ziemas olimpiskajās spēlēs un 2006. gada Pasaules čempionātā hokejā. Pateicoties uzvarai Stenlija kausā, Pasaules čempionātā un Olimpiskajās spēlēs viņš ir viens no Triju zelta kluba biedriem.

## Ārējās saites

* NHL profils 
* The Internet Hockey Database profils
1989.—1990. gada NBA sezona

**[[Nacionālā basketbola asociācija|Nacionālās basketbola asociācijas]] 1989.—1990. gada sezona** bija 44. NBA sezona. Šajā sezonā piedalījās 27 komandas (visas no ASV). Šī bija pirmā sezona divām komandām: Minesotas "Timberwolves" un Orlando "Magic".

Par NBA čempioniem kļuva Detroitas "Pistons" spēlētāji, kas piecu spēļu finālsērijā pieveica Portlendas "Trail Blazers" ar 4—1. Finālsērija ilga no  līdz . Šis bija "Pistons" otrais izcīnītais NBA čempionu tituls pēc kārtas. Par regulārās sezonas vērtīgāko spēlētāju tika atzīts Maģiskais Džonsons ("Lakers"), regulārās sezonas rezultatīvākais spēlētājs bija Maikls Džordans ("Bulls"). Finālsērijā par vērtīgāko spēlētāju atzina čempionvienības dalībnieku Aizeju Tomasu.

1989. gada NBA drafts notika , tajā Sakramento "Kings" ar pirmo numuru izvēlējās Pērvisu Elisonu. 40. NBA Visu zvaigžņu spēle notika *Miami Arena* Maiami, Floridas štatā. Tajā Austrumu komanda uzvarēja Rietumus ar 130–113. Par spēles vērtīgāko spēlētāju tika atzīts Losandželosas "Lakers" spēlētājs Maģiskais Džonsons.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Maģiskais Džonsons, Losandželosas "Lakers"
* **[[NBA labākais spēlētājs aizsardzībā|Labākais spēlētājs aizsardzībā]]:** Deniss Rodmens, Detroitas "Pistons"
* **[[NBA sezonas labākais debitants|Labākais debitants]]:** Deivids Robinsons, Sanantonio "Spurs"
* **[[NBA sezonas labākais rezervists|Labākais rezervists]]:** Rikijs Pīrss, Milvoki "Bucks"
* **[[NBA sezonas progresējušākais spēlētājs|Progresējušākais spēlētājs]]:** Ronijs Seikalijs, Maiami "Heat"
* **[[NBA sezonas labākais treneris|Labākais treneris]]:** Pets Railijs, Losandželosas "Lakers"

## Ārējās saites
* Oficiālā NBA mājaslapa 
* Basketball Reference profils
Groningena (province)

**Groningena** (, , ) ir Nīderlandes province. Austrumos tā robežojas ar Lejassaksiju (Vāciju), dienvidos ar Drenti, bet rietumos ar Frīzlandi. Ziemeļos provinci apskalo Vatu jūra (Ziemeļjūra). Provinces administratīvais centrs ir Groningena. Nereti Groningenas provinci, izņemot Groningenas pilsētu, dēvē par *Ommelanden*, kas tulkojumā nozīmē "apkārtējās zemes". Groningenā plaši izplatīta ir ne tikai valsts oficiāla valoda nīderlandiešu valoda, bet arī lejassakšu valodas nīderlandiešu dialekts.

Groningenā nozīmīgākās tautsaimniecības nozares ir lauksaimniecība un dabasgāzes iegūšana netālu no Slohterenas.

## Ārējās saites
Groningena

**Groningena** (, izrunā: ) ir pilsēta Nīderlandē, Groningenas provinces administratīvais centrs. Pilsētā dzīvo aptuveni 190 tūkstoši iedzīvotāju, no kuriem aptuveni 50 tūkstoši ir studenti. Tā ir lielākā pilsēta Nīderlandes ziemeļos. Groningenā atrodas otra vecākā universitāte valstī — Groningenas universitāte.

## Atsauces

## Ārējās saites
Zemes samits

**Zemes samits** (oficiālais nosaukums: **[[Apvienoto Nāciju Organizācija]]s konference "Vide un attīstība"**; dažkārt saukta arī par *Vides samitu* vai *Rio konferenci*) bija ANO augstākā līmeņa starptautiska konference, kas notika Brazīlijas pilsētā Riodežaneiro 1992. gadā no 3. līdz 14. jūnijam. Konferencē bija pārstāvētas 172 valstis un tajā piedalījās 108 valstu vadītāji.
 
## Konferences rezultāti
* Rio Deklarācija “Par vidi un attīstību”
* Rīcības plāns 21.gadsimtam (Agenda 21)
* ANO Vispārējā konvencija “Par bioloģisko daudzveidību”
* ANO Vispārējā konvencija “Par klimata pārmaiņām”
* ANO “Mežu izmantošanas principi”

## Atsauces
USA-220

**USA-220** jeb **FASTSAT** (no  "Ātrs, pieejams zinātnes un tehnoloģijas pavadonis") ir NASA tehnoloģiju pavadonis, kas palaists . Misijas galvenai mērķis bija pārbaudīt orbitālā lidojumā mikropavadoņu platformu, kura būtu pieejama pētniekiem zemu izmaksu zinātnieku un tehnoloģisku eksperimentu veikšanai kosmosā.

Uz *FASTSAT* bija izvietoti seši eksperimenti:
* NanoSail-D2 — atdalāms Saules buras pavadonis.
* *Miniature Imager for Neutral Ionospheric Atoms and Magnetospheric Electrons* (*MINI-ME*, "Miniatūrs neitrālo jonosfēras atomu un magnetosfēras elektronu attēlveidotājs") — plazmā ap Zemi veidojušos zemas enerģijas neitrālu atomu attēlveidotājs.
* *Plasma Impedance Spectrum Analyzer* (*PISA*, "Plazmas pilnās pretestības spektra analizators") — ierīce, ka paredzēta elektronu blīvuma noteikšanai jonosfērā.
* *Thermospheric Temperature Imager* (*TTI*, "Termosfēras temperatūras attēlveidotājs") — ierīca globāla mēroga termosfēras (90—260 km augstumā) temperatūras mērījumu veikšanai.
* *Threat Detection System* (*TDS*, "Draudu atklāšanas sistēma") — sistēma, kas paredzēta tehnoloģiju izmēģināšanai, lai varētu novērtēt atmosfēras izlpatības raksturlielumus koherentā gaismā, kas raidīta no zemes stacijām (Gaisa spēku Pētniecības laboratorija).
* *Miniature Star Tracker* (*MST*, "Miniatūrs zvaigžņu sekotājs") — detektors, kas pēc zvaigžņu stāvokļa nosaka kosmiskā aparāta orientāciju telpā (Gaisa spēku Pētniecības laboratorija).

*FASTSAT* tika gatavots *STP-S26* misijā NASA sadarbojoties ar ASV Aizsardzības kosmosa izmēģinājumu programmas departamentu (*Department of Defense Space Test Program*). Pavadonis tika izgatavots Māršala kosmisko lidojumu centrā sadarbībā ar Fon Brauna kosmisko inovāciju centru un *Dynetics Incorporated*.

## Atsauces

## Ārējās saites
* FASTSAT NASA vietnē
Profilakse

**Profilakse** (no  (*profilaktikos*) — 'aizsardzības') ir pasākumu kopums, kas nodrošina cilvēku veselības saglabāšanu.

Var būt dažādi profilaktiski pasākumi kā vispārējas veselības nostiprināšana lietojot pareizu uzturu, ar fiziskām aktivitātēm nostiprināt organisma imūnsistēmu, higiēnas pasākumi, lai izvairītos no dažādām infekcijas slimībām un laicīga slimību diagnoze. Optimālu pasākumu veikšanai nepieciešams veikt regulāru aktuālās situācijas novērtēšanu un veikt prognozes veselības jomā, regulāra iedzīvotāju izglītošana, kontroles dienestu darbība, medicīnas personāla izglītošana un sagatavošana, kā arī ārstniecības līdzekļu rezervju plānošana.

## Ārējās saites
* Profilakse| Medicīnas termins
19. gadsimta dzīvojamo ēku ansamblis Brīvības ielā (Jēkabpils)

[thumb|250px| Dzīvojamo ēku kompleksa ēkas Brīvības ielā 182/184, pašlaik namos atrodas viesnīca un krogs "Hercogs Jēkabs". [2010. gads|2010. g.]]
[thumb|250px| Brīvības iela, 1870. gados būvētie nami, Brīvības iela 178 — 184. [2010. gads|2010. g.]]

**19. gadsimta dzīvojamo ēku ansamblis Brīvības ielā** ir viens no Jēkabpils pilsētas kultūrvēsturiskajiem arhitektūras objektiem, kas atrodas Daugavas kreisajā krastā, pilsētas vēsturiskajā centrā, Brīvības ielā un ietver dzīvojamo ēku ansambļa celtnes no 178. līdz 184. namam. 

Ēkas ir būvētas 19. gadsimta 70. gados, atrodas uz vienas no senākajām un garākajām pilsētas ielām. Dzīvojamo ēku ansamblis ir eklektikas stila ķieģeļu ēkas. Ēkām ir raksturīga garenbūve, orientējot ēku galus pret ielu, kurās atrodas divi gala logi un vismaz diviem logiem un durvīm garensienā. Pagalms atrodas starp divām dzīvojamām mājām, tāpēc parasti viena no ēkas garensienām, kas iziet uz kaimiņa pagalmu, ir būvēta bez logiem.

Pašlaik dzīvojamo ēku ansambļa ēkās 182/184 atrodas viesnīca un krogs "Hercogs Jēkabs".

## Atsauces
Esi sveicināta, Marija

**Esi sveicināta, Marija** () ir katoļu lūgšana, kas veltīta Jaunavai Marijai, Jēzus Kristus mātei. Liela daļa no lūgšanas nāk no Lūkas evaņģēlija, lai gan tai ir daži papildinājumi no 13. gadsimta. Šī lūgšana ir daļa no rožukroņa.

## Lūgšanas teksts

## Ārējās saites
NanoSail-D2

**NanoSail-D2** jeb **NanoSail-D** ir NASA saules buras otrais demonstrators, kuru izstrādāja Eimsa pētījumu centrs un Māršala kosmisko lidojumu centrs. Tas orbītā tika palaists , brīvā lidojumā devās  un aktīvi darbojās aptuveni divas dienas.
*NanoSail-D* primārais mērķis bija demonstrēt iespēju ar buras palīdzību veikt orbītas augstuma samazināšanu, ko nākotne varētu izmantot darbību beigušo pavadoņu, raķešpakāpju un citu kosmisko atkritumu novadīšanai no orbītas.

*NanoSail-D* starta konfigurācijā ir trīs CubeSat lieluma pavadonis ar sānu malām 30 × 10 × 10 cm un 4 kg masu. Pēc buras izvēršanas tās laukums ir 10 m³. Bura veidota no polimēra CP1, kas nav biezāks par zīdpapīru.

Analoģisks *NanoSail-D* pirmais eksemplārs tika zaudēts 2008. gadā nesējraķetes avārijā.
Uz zemes palikušais otrais rezerves eksemplārs tika sagatavots kosmiskajai misijai. Tas orbītā tika palaists  01:25 UTC no Kodiakas salas ar nesējraķeti Minotaur IV *STP-S26* misijas ietvaros. *NanoSail-D* startā bija piestiprināts pie pavadoņa FASTSAT.  06:31 UTC tika dota komanda atdalīt saules buru no *FASTSAT*, bet tomēr tas vēlāk netika novērots atsevišķi un netika uztverti signāli no tā. Lai gan bija apstiprinājums, ka izmetēja durtiņas ir atvērušās, speciālistiem nebija skaidrs, vai *NanoSail-D* izdevies izmest vai arī tas ir palicis *FASTSAT* izmetējā. 9. decembrī bija paredzēts izvērst buru, bet arī tas netika apstiprināts.

Pavisam negaidīti  *NanoSail-D* tika izmests. To inženieri uzzināja, kad no rīta analizēja *FASTSAT* telemetriju. Jauna objekta parādīšanos orbītā apstiprināja arī pavadoņu sekošanas dienests. Drīz arī radioamatieri uztvēra signalus no pavadoņa. Pēc taimera komandas saules bura atvērās 20. janvārī aptuveni 03:00 UTC.

Pavadoņa baterija nebija uzlādējama un nebija paredzēta ilgai misijai, tā pamazām izlādējās. 21. janvārī 13:54 UTC tika uztverts pēdējais signāls no *NanoSail-D*.

Lai palielinātu publicitāti un piesaistītu novērotājus, kamēr *NanoSail-D* vēl atrodas orbītā, NASA un Spaceweather.com izsludināja konkursu ar galveno balvu 500 USD par labāko saules buras uzņemtu attēlu orbītā.

 *NanoSail-D* iegāja Zemes atmosfērā un sadega.

## Atsauces

## Ārējās saites
* ''NanoSail-D'' NASA mājaslapā  
* NanoSail-D2 sekošanas dati
Endrū Albertss

**Endrū Džeimss Albertss** (; dzimis  Mineapolisā, Minesotas štatā, ASV) ir bijušais amerikāņu hokejists, aizsargs, ASV hokeja izlases dalībnieks. Karjeras laikā aizvadījis 459 spēles Nacionālās hokeja līgas klubos Bostonas "Bruins", Filadelfijas "Flyers", Karolīnas "Hurricanes" un Vankūveras "Canucks".

## Spēlētāja karjera
2001. gada NHL draftā viņu Bostonas "Bruins" izraudzījās ar kopējo 179. kārtas numuru. Spēlētājs ir pazīstams ar savu fizisko spēles stilu.

Pēc draftēšanas viņš sekmigi pārstāvēja Bostonas koledžas hokeja komandu NCAA turnīrā. 2005. gadā pievienojās "Bruins". Pēc trim klubā pavadītām sezonām viņš tika aizmainīts uz Filadelfijas "Flyers". "Flyers" sastāvā aizvadīja vienu sezonu, 2009. gadā bija Karolīnas "Hurricanes" spēlētājs, pirms maiņu darījumu beigām 2010. gadā E. Albertss pārgāja uz "Canucks". Vankūveras "Canucks" rindās aizsargs spēlēja līdz 2013.—14. gada sezonas izskaņai, pēc kuras noslēdza profesionāļa karjeru.

ASV hokeja izlases sastāva piedalījies 2006. un 2007. gada Pasaules čempionātos.

## Ārējās saites

*
* NHL profils 
* The Internet Hockey Database profils
Salo

**Salo** var būt:
* Salo (Somija) — pilsēta Somijā;
* Salo (Itālija) — pilsēta Itālijā;
* somu uzvārds. Personas ar uzvārdu Salo:
** Mika Salo (*Mika Salo*; 1960) — somu autosportists;
** Sami Salo (*Sami Salo*; 1974) — somu hokejists;
** Tomijs Salo (*Tommy Salo*; 1971) — zviedru hokeja vārtsargs.
Ekoloģiskais pēdas nospiedums

**Ekoloģiskais pēdas nospiedums** (; dažreiz tulkots kā *ekoloģiskās pēdas nospiedums* vai *ekoloģiskā pēda*) ir cilvēka ietekmes uz vidi aprēķināšanas un atspoguļošanas metode. Tā uzskaita enerģijas un vielas plūsmu, ieejot kādā noteiktā saimniecības sistēmā un izejot ārā no tās, un dabūtos lielumus pārvērš attiecīgā zemes un ūdeņu platībā, kas nepieciešami, lai daba šo plūsmu uzturētu.

Ekoloģiskā pēda ir hektāros izteikta zemes un ūdens platība, kas ir nepieciešama, lai saražotu kāda indivīda, tautas, nācijas vai populācijas aktivitātēs patērēto produkciju un absorbētu šo produktu dzīves ciklā radīto piesārņojumu. Šāda ekoloģiskā pēda tiek aprēķināta, lai apskatītu balansu starp patērētiem un pieejamiem resursiem. 

Ekoloģisko pēdu aprēķina, lai apskatītu, kā notiek dabas resursu pārdale atsevišķās valstīs, kontinentos un visā pasaulē kopumā. Tas ir nepieciešams, lai varētu kontrolēt ekoloģiskās krīzes iespējamību, jo dabai piemīt vides ietilpība, kas šobrīd tiek pārtērēta. 

## Ekoloģiskās pēdas nospieduma aprēķināšana

Lai aprēķinātu ietekmi uz vidi, ir izveidota formula I=P*A*T, kur I — ir ietekme uz dabu, P — iedzīvotāju skaits, A — resursu patēriņš uz 1 iedzīvotāju un T — izmantotas tehnoloģijas ietekme uz vidi.

## Ekoloģiskā pēdas nospieduma izmantošana

Ekoloģiskā pēdas nospieduma metode ļauj hektāros izteikt zemes un ūdens platība, kas ir nepieciešama, lai saražotu kāda indivīda, tautas, nācijas vai populācijas aktivitātēs patērēto produkciju un absorbētu šo produktu dzīves ciklā radīto piesārņojumu. Ekoloģiskais pēdas nospiedums tiek aprēķināts, lai apskatītu balansu starp patērētiem un pieejamiem resursiem. Tas parāda, kā notiek dabas resursu pārdale atsevišķās valstīs, kontinentos un visā pasaulē kopumā. 

Ilgstpējīga attīstība ir dzīves organizēšana tā, lai apmierinātu esošās paaudzes vajadzības tādā veidā, lai tas netraucētu nākamo paaudžu vajadzību apmierināšanu. To var panākt tikai samazinot ekoloģiskās pēdas nospiedumus, netērējot vairāk resursu, nekā reāli Zemei ir. 

Lielākā patēriņa ietekme uz dabas resursiem ir no:
* Pārtikas — 31%,
* Mājokļa — 24%,
* Transporta — 18%,
* Restorānu apmeklēšanas — 9%
* Izklaides — 6% 
un citām dzīves sfērām.

## Ārējās saites
Veikendžeils M., Rīss, V., Mūsu ekoloģiskais pēdas nospiedums - Kā samazināt cilvēka ietekmi uz zemeslodi. Apgāds Norden AB: Rīga, 2000. 13.lpp. pilns teksts pieejams šeit

## Atsauces
Voldemāra Šņornieka grāmatu veikals

[thumb|250px|Nams, kurā atradās V. Šņornieka grāmatu veikals. [2010. gads|2010. g.]]

**Voldemāra Šņornieka grāmatu veikals** bija viens no pirmās brīvvalsts uzņēmumiem Jēkabpilī.

Voldemāra Šņornieka grāmatu veikals bija viens no trijiem grāmatu veikaliem Jēkabpilī, kuri visi atradās pie Piektdienas tirgus laukuma (tagad Vecpilsētas laukums).

Grāmatu veikals atradās Lielā ielā 93, tagadējā Brīvības ielas 146. namā, kurā pašlaik atrodas DnB Nord bankas Jēkabpils filiāle. grāmatu veikals pastāvēja līdz 2. Pasaules karam. 

Veikalā tika pārdotas grāmatas, rakstāmrīki un skatu kartītes. Lielu daļu no skatu kartītēm, īpaši par Jēkabpili, veikala īpašnieks Voldemārs Šņornieks speciāli pasūtīja, lai pēc tam tās tirgotu savā veikalā. Tā, piemēram, viņš pasūtīja un labā mākslinieciskā kvalitātē lika izgatavot pastkaršu komplektu par 1931. gada plūdiem Jēkabpilī, kā arī komplektu ar Jēkabpils pilsētas skatiem. Mūsdienās šīs saglabājušās Voldemāra Šņornieka grāmatu veikala skatu kartītes ir kļuvušas par Jēkabpils dzīves un notikumu vēstures lieciniecēm.

## Voldemāra Šņornieka skatu kartīšu galerija

Attēls:Krustpils pilsēta.jpg|Krustpils. 
Attēls:Jekabpils. tirgus laukums.jpg|Jēkabpils piektdienas tirgus laukums.
Attēls:Kapeles kapi.jpg|Kapeles kapi.
Attēls:Krustpils pils1.jpg|Krustpils pils.
Attēls:Jēkabpils pilsētas dārzs.jpg|Jēkabpils pilsētas dārzs, 1931. gads
Attēls:Hikšteina alus darītava.jpg|Hikšteina alus darītava un Meržinska vilnas apstrādes fabrika, 1931. gads
Attēls:Zvanītaju iela.jpg|Zvanītāju iela, 1931. gads
Attēls:Belevijas viesnīca.jpg|Belvijas viesnīca, 1931. gads


## Atsauces
Ieva Alberte

**Ieva Alberte** ir latviešu žurnāliste, kura specializējas cilvēkstāstu un interviju veidošanā. Strādājusi laikrakstā "Diena" un medijā ir.lv.

## Apbalvojumi
Par rakstu "Pa ceļam uz savu rajonu" 2005. gadā saņēmusi Iecietīgās žurnālistikas balvu "Zebra".
2010. gadā bija Latvijas fināliste Eiropas Savienības Veselības balvai žurnālistikā par rakstu "Jums ir skaista akna!".

## Atsauces
Forma

**Forma** ir objekta ģeometriskais apraksts, kā arī nosaka tā ārējo robežu — abstrahējoties no atrašanās vietas un orientācijas telpā. Pie formas pieder arī izmēri, un citas īpašības, piemēram, krāsa un materiāla sastāvs.

Matemātiķis un statistiķis Deivids Džordžs Kendels definēja formu šādi :
Forma ir visa ģeometriskā informācija, kas paliek pāri, kad atrašanās vieta, apjoms un rotācijas efekts ir atsijāts no objekta.

## Atsauces
Bekerels

**Bekerels** (saīsinājums *Bq*) ir radioaktivitātes SI mērvienība. 1 bekerels ir tāda dotā vielas daudzuma aktivitāte, kurā 1 sekundes laikā notiek viena radioaktīvā sabrukšana. Bekerela dimensija ir s−1 (tāpat kā hercam, taču, atšķirībā no herca, bekerels domāts neperiodisku procesu mērīšanai).

Mērvienība nosaukta franču fiziķa Anrī Bekerela vārdā.

1 bekerela aktivitāte ir ļoti maza, tādēļ parasti lieto bekerela daudzkārtņus — megabekerelu MBq (106 bekerelu; dažreiz sauc arī par rezerfordu *Rd*) un gigabekerelu GBq.

Agrāk radioaktivitātes mērīšanai lietoja ārpussistēmas mērvienību kirī. 1 kirī precīzi atbilst 3,7·1010 bekereliem jeb 37 gigabekereliem (GBq); 1 mikrokirī (μCi) — 37 000 bekereliem.

Vielas īpatnējo radioaktivitāti mēra bekerelos uz kilogramu (Bq/kg), bet tilpuma aktivitāti — bekerelos uz kubikmetru (Bq/m3) vai bekerelos uz litru (Bq/l). Virsmas aktivitāti mēra bekerelos uz kvadrātmetru (Bq/m2); dažreiz lieto arī kirī uz kvadrātmetru (Ci/m2). 1 Ci/m2 = 37 kBq/m2.

## Ārējās saites
Seržs Ibaka

**Seržs Jonass Ibaka Ngobila** (; dzimis  Brazavilā, Kongo Republikā) ir profesionāls Kongo Republikā dzimis basketbolists, spēlē spēka uzbrucēja pozīcijā. Kopš 2011. gada Spānijas basketbola izlases dalībnieks. Pašlaik (2020) pārstāv Nacionālās basketbola asociācijas klubu Losandželosas "Clippers". 2019. gadā Toronto "Raptors" sastāvā kļuva par NBA čempionu. 2008. gada NBA draftā S. Ibaku Sietlas "SuperSonics" izraudzījās ar kopējo 24. kārtas numuru pirmajā izvēles kārtā. Viņš kļuva par pirmo basketbolistu no Kongo Republikas, kas tiek izraudzīts NBA draftā.

## Karjera
S. Ibaka karjeru uzsāka dzimtajā Kongo Republikā, taču 2007. gadā spēlēja Spānijas LEB līgā (pēc spēka otra spēcīgākā līga valstī). Tajā viņš vienu sezonu pārstāvēja *[[CB L'Hospitalet]]* klubu. Pēc sezonas 2008. gada NBA draftā viņu Sietlas "SuperSonics" izraudzījās ar kopējo 24. kārtas numuru pirmajā izvēles kārtā. Pēc drafta S. Ibaku draftējušā Sietlas kluba turpinātāji Oklahomasitijas "Thunder" izlēma par labu viņa spēlēšanai Eiropā vēl vienu sezonu. 2008.—2009. gada sezonu viņš aizvadīja *[[Liga ACB]]* klubā Manresas "Bàsquet", tā sastāvā basketbolists vidēji spēlē guva 7,1 punktu un savāca 4,5 atlēkušās bumbas. Pēc šīs sezonas viņš devās uz NBA.

NBA karjeras sākumā viņam bija grūtības ar angļu valodas apguvi, taču tagad viņš prot četras valodas. Debijas sezonā viņš bija labākais metienu bloķētājs starp visiem līgas debitantiem. Izslēgšanas spēļu pirmās kārtas otrajā spēlē pret Losandželosas "Lakers" viņš bloķēja septiņus pretinieku metienus, kas ir līgas rekords (viņš bija jaunākais spēlētājs, kurš izslēgšanas spēlēs ir bloķējis 7 metienus).

Otrajā sezonā viņš piedalījās Visu zvaigžņu spēles ''slam-dunk'' konkursā, taču nekvalificējās finālam.

2016. gada vasarā S. Ibaka tika aizmainīts uz Orlando "Magic" pret Viktoru Oladipo, Ersanu Iljasovu un drafta tiesībām uz Domantu Saboni. 2017. gada februārī viņš tika aizmainīs uz Toronto "Raptors" pret Terensu Rosu un nākotnes pirmās kārtas drafta tiesībām (vēlāk tās tika izmantotas draftējot latviešu spēlētāju Anžeju Pasečņiku). "Raptors" sastāvā 2019. gadā kļuva par NBA čempionu.

2020. gada 25. novembrī noslēdza līgumu ar Losandželosas "Clippers".

### Spānijas izlase
S. Ibaka spēlēja 2011. gada Eiropas čempionātā, kur pārstāvēja Spānijas izlasi. Spānijas pilsonību viņš ieguva tikai dažus mēnešus pirms finālturnīra sākuma. Eiropas čempionātā viņš Spānijas izlases sastāvā izcīnīja zelta medaļu.

Piedalījās 2012. gada olimpiskajās spēlēs Londonā, kur Spānijas izlase izcīnīja sudraba medaļas, finālspēlē piekāpjoties ASV.

## Atsauces

## Ārējās saites
Ozolnieki (Slampes pagasts)

**Ozolnieki** ir ciems Tukuma novada Slampes pagastā. Ciems atrodas pie autoceļu 
P98 un V1455 krustojuma, 6 km attālumā no Tukuma.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Zaube

**Zaube**, līdz 1926. gadam **Jaunpils**, ir apdzīvota vieta Cēsu novada Zaubes pagastā, pagasta centrs. Izvietojusies pie autoceļa P32 Dzirnavupes krastā 41 km no novada centra Cēsīm un 90 km no Rīgas.
Zaubē atrodas pagasta pārvalde, pamatskola, bibliotēka, Zaubes Svētā Nikolaja pareizticīgo baznīca un Zaubes luterāņu baznīca.

## Vēsture
Apdzīvotā vieta izveidojusies ap bijušās **Jaunpils** jeb Jirgenburgas pils (*Jürgenburg, Jürgensburg*) muižas centru. 1926. gadā pagastu un apdzīvoto vietu pārdēvēja par Zaubi pēc netālās Zaubes upes. 1932. gadā Zaubei piešķīra biezi apdzīvotas vietas (ciema) statusu.


BM06173Am.jpg|Zaubes baznīca (augšā), Broces zīmējums (1796)


## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jari Kurri

**Jari Peka Kurri** (; dzimis  Helsinkos, Somijā) ir bijušais somu hokejists, spēlējis labās malas uzbrucēja pozīcijā, bijis Somijas hokeja izlases dalībnieks.

Pašlaik (2014) ir KHL kluba Helsinku "Jokerit" ģenerālmenedžeris.

## Spēlētāja karjera
Profesionāļa karjeru uzsāka vietējās līgas klubā Helsinku "Jokerit", kurā aizvadīja trīs sezonas. 1980. gada NHL draftā viņu izraudzījās Edmontonas "Oilers" ar kopējo 69. kārtas numuru. Pēc draftēšanas viņš nākamās desmit sezonas pārstāvēja "Oilers" klubu, kur spēlēja kopā ar leģendāro Veinu Grecki. 1983. gadā viņš pirmoreiz karjerā piedalījās NHL Visu zvaigžņu spēlē. "Oilers" sastāvā J. Kurri 1984., 1987., 1988. un 1990. gadā izcīnīja Stenlija kausu. Pēc karjeras "Oilers" viņš tābrīža NHL noteikumu īpatnību dēļ bija spiests spēlēt citā līgā, tāpēc vienu sezonu pārstāvēja Itālijas līgas klubu Milānas "Devils". Pēc tam atgriezās NHL, kur trīs sezonas spēlēja Losandželosas "Kings" sastāvā. Daļu 1994.—1995. gada sezonas viņš aizvadīja "Jokerit" sastāvā, taču sezonas otrajā pusē atgriezās "Kings" sastāvā. 1995.—1996. gada sezonu viņš jau aizvadīja, pārstāvot Ņujorkas "Rangers" klubu. Pēdējās divās karjeras sezonās viņš pārstāvēja Anahaimas "Mighty Ducks" un Kolorādo "Avalanche". Karjeras beigās viņš bija visu laiku rezultatīvākais Eiropā dzimušais un uzaugušais NHL spēlētājs ar 601 gūtiem vārtiem, 797 rezultatīvām piespēlēm.

Somijas izlasē J. Kurri debitēja 1980. gada ziemas olimpisko spēļu laikā. Izlases sastāvā ir izcīnījis 1998. gada Olimpisko spēļu bronzu un 1994. gada Pasaules čempionāta sudrabu.

2001. gadā viņš kļuva par pirmo somu hokejistu, kas tiek uzņemts Hokeja slavas zālē.

## Ārējās saites
Panteru apakšdzimta

**Panteru apakšdzimta** (*Pantherinae*) ir viena no divām kaķu dzimtas (*Felidae*) apakšdzimtām. Otra ir kaķu apakšdzimta (*Felinae*). Panteru apakšdzimtā ir 7 sugas, kas iedalītas 3 ģintīs. Pazīstamākās sugas ir lauva, tīģeris un leopards. 

No kaķu apakšdzimtas panteru apakšdzimta atdalījās apmēram pirms 6 - 10 miljoniem gadu. DNS analīzes pierāda, ka sniega leopards (*Uncia uncia*) ir ļoti tuvu radniecīgs panteru ģints (*Panthera*) sugām. Turklāt tas ir tuvāk radniecīgs leopardam, nekā leopards tīģerim. Līdz ar to zinātnieki uzskata, ka sniega leoparda zinātniskajam nosaukumam vajadzētu būt *Panthera uncia* nevis *Uncia uncia*. DNS analīzes pierāda arī to, ka vecākā no sugām ir tīģeris (*Panthera tigris*), tam seko jaguārs (*Panthera onca*), tad lauva (*Panthera leo*), un jaunākās divas sugas ir leopards (*Panthera pardus*) un sniega leopards.

## Klasifikācija
* **Panteru apakšdzimta** (*Pantherinae*)
** ģints Dūmakainie leopardi (*Neofelis*)
*** Dūmakainais leopards (*Neofelis nebulosa*)
*** Zundu dūmakainais leopards (*Neofelis diardi*)
** ģints Panteras (*Panthera*)
*** Jaguārs (*Panthera onca*)
*** Lauva (*Panthera leo*)
*** Leopards (*Panthera pardus*)
*** Tīģeris (*Panthera tigris*)
** ģints Sniega leopardi (*Uncia*)
*** Sniega leopards (*Uncia uncia*)

## Atsauces

## Ārējās saites
* Zinātnieki Tibetā atraduši lauvu un tīģeru senāko priekšteci
Kaķu apakšdzimta

**Kaķu apakšdzimta** jeb **mazie kaķi** (*Felinae*) ir viena no divām kaķu dzimtas (*Felidae*) apakšdzimtām. Otra ir panteru apakšdzimta (*Pantherinae*). Kaķu apakšdzimtā ir 34 mūsdienās dzīvojošas sugas, kas iedalītas 11 ģintīs. Pazīstamākās sugas ir puma, gepards un ocelots. Lielākā daļa kaķu apakšdzimtas dzīvnieku ir maza vai vidēji liela auguma, tomēr dažas sugas ir liela auguma, kā, piemēram, gepards vai puma. Kaķu apakšdzimta no panteru apakšdzimtas atdalījās pirms 6—10 miljoniem gadu. Senākie kaķu apakšdzimtas dzīvnieki bija Eirāzijas *[[Felis attica]]*, kas dzīvoja miocēna beigās pirms 9 miljoniem gadu.

## Klasifikācija
* **Kaķu apakšdzimta** (*Felinae*)
** ģints 
*** Andu kaķis (*Leopardus jacobitus*)
*** Čīles kaķis (*Leopardus guigna*)
*** Kolokolo (*Leopardus colocolo*)
*** Ocelots (*Leopardus pardalis*)
*** Pampu kaķis (*Leopardus pajeros*)
*** Pantanālas kaķis (*Leopardus braccatus*)
*** Garastes kaķis (*Leopardus wiedii*)
*** Tīģerkaķis (*Leopardus tigrinus*)
*** Žofruā kaķis (*Leopardus geoffroyi*)
** ģints 
*** Gepards (*Acinonyx jubatus*)
** ģints 
*** Ķīnas kalnu kaķis (*Felis bieti*)
*** Mājas kaķis (*Felis catus*)
*** Melnķepu kaķis (*Felis nigripes*)
*** Meža kaķis (*Felis silvestris*)
*** Niedrāju kaķis (*Felis chaus*)
*** Smilšu kaķis (*Felis margarita*)
** ģints 
*** Āfrikas zeltainais kaķis (*Caracal aurata*)
*** Karakals (*Caracal caracal*)
** ģints 
*** Āzijas leopardkaķis (*Prionailurus bengalensis*)
*** Āzijas zvejniekkaķis (*Prionailurus viverrinus*)
*** Iriomotes kaķis (*Prionailurus iriomotensis*)
*** Plakangalvas kaķis (*Prionailurus planiceps*)
*** Rūsganais kaķis (*Prionailurus rubiginosus*)
** ģints 
*** Eirāzijas lūsis (*Lynx lynx*)
*** Ibērijas lūsis (*Lynx pardinus*)
*** Kanādas lūsis (*Lynx canadensis*)
*** Rūsganais lūsis (*Lynx rufus*)
** ģints 
*** Manuls (*Otocolobus manul*)
** ģints 
*** Marmorkaķis (*Pardofelis marmorata*)
** ģints 
*** Puma (*Puma concolor*)
*** Ūdrkaķis (*Puma yagouaroundi*)
** ģints 
*** Servals (*Leptailurus serval*)
** ģints 
*** Borneo kaķis (*Catopuma badia*)
*** Āzijas zeltainais kaķis (*Catopuma temminckii*)

## Atsauces

## Ārējās saites
* Small cats
* Felidae: Felinae – small cats